**Projektas**

**ŠILUTĖS RAJONO SAVIVALDYBĖS**

**TARYBA**

**sprendimas**

**DĖL UŽDAROSIOS AKCINĖS BENDROVĖS „ŠILUTĖS VANDENYS“  GERIAMOJO VANDENS TIEKIMO IR NUOTEKŲ TVARKYMO BEI PAVIRŠINIŲ NUOTEKŲ TVARKYMO PASLAUGŲ BAZINIŲ KAINŲ NUSTATYMO**

2020 m. gegužės d. Nr. T1-

Šilutė

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos geriamojo vandens tiekimo ir nuotekų tvarkymo įstatymo 10 straipsnio 1 dalies 7, 10 punktais, 34 straipsnio 10 dalimi, Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodikos, patvirtintos Valstybinės kainų ir energetikos kontrolės komisijos 2006 m. gruodžio 21 d. nutarimu Nr. O3-92 „Dėl Geriamojo vandens tiekimo ir nuotekų tvarkymo paslaugų kainų nustatymo metodikos“, 61.1 papunkčiu ir atsižvelgdama į Valstybinės kainų ir energetikos kontrolės komisijos 2020 m. balandžio 9 d. nutarimą Nr. O3E-287 „Dėl uždarosios akcinės bendrovės „Šilutės vandenys“ geriamojo vandens tiekimo ir nuotekų tvarkymo paslaugų bazinių kainų derinimo“, Šilutės rajono savivaldybės taryba nusprendžia:

1. Nustatyti UAB „Šilutės vandenys“ geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas (be pridėtinės vertės mokesčio):

1.1. Geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas bute – 2,28 Eur/m3, iš šio skaičiaus:

1.1.1. geriamojo vandens tiekimo – 0,77 Eur/m3;

1.1.2. nuotekų tvarkymo – 1,51 Eur/m3, iš šio skaičiaus:

1.1.2.1. nuotekų surinkimo – 0,65 Eur/m3;

1.1.2.2. nuotekų valymo – 0,61 Eur/m3;

1.1.2.3. nuotekų dumblo tvarkymo – 0,25 Eur/m3.

1.2. geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms, įvaduose – 2,24 Eur/m3, iš šio skaičiaus:

1.2.1. geriamojo vandens tiekimo – 0,76 Eur/m3;

1.2.2. nuotekų tvarkymo – 1,48 Eur/m3, iš šio skaičiaus:

1.2.2.1. nuotekų surinkimo – 0,64 Eur/m3;

1.2.2.2. nuotekų valymo – 0,60 Eur/m3;

1.2.2.3. nuotekų dumblo tvarkymo – 0,24 Eur/m3.

1.3. geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 2,30 Eur/m3, iš šio skaičiaus:

1.3.1. geriamojo vandens tiekimo – 0,83 Eur/m3;

1.3.2. nuotekų tvarkymo – 1,47 Eur/m3, iš šio skaičiaus:

1.3.2.1. nuotekų surinkimo – 0,63 Eur/m3;

1.3.2.2. nuotekų valymo – 0,60 Eur/m3;

1.3.2.3. nuotekų dumblo tvarkymo – 0,24 Eur/m3.

1.4. geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir

abonentams, bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių gyvenamųjų namų įvade – 2,22 Eur/m3, iš šio skaičiaus:

1.4.1. geriamojo vandens tiekimo – 0,75 Eur/m3;

1.4.2. nuotekų tvarkymo – 1,47 Eur/m3, iš šio skaičiaus:

1.4.2.1. nuotekų surinkimo – 0,63 Eur/m3;

1.4.2.2. nuotekų valymo – 0,60 Eur/m3;

1.4.2.3. nuotekų dumblo tvarkymo – 0,24 Eur/m3.

1.5. paviršinių nuotekų tvarkymo paslaugų bazinę kainą abonentams, perkantiems paviršinių nuotekų tvarkymo paslaugas – 0,07 Eur/m3;

1.6. nuotekų transportavimo asenizacijos transporto priemonėmis paslaugos bazinę kainą – 6,38 Eur/m3;

1.7. nuotekų valymo kainą abonentams už kiekvieną 100 mg/l virš bazinės taršos BDS7 koncentracijos padidėjimą – 0,017 Eur/m3;

1.8. nuotekų valymo kainą abonentams už kiekvieną 100 mg/l virš bazinės taršos skendinčių medžiagų koncentracijos padidėjimą – 0,009 Eur/m3;

1.9. nuotekų valymo kainą abonentams už kiekvieną 10 mg/l virš bazinės taršos azoto koncentracijos padidėjimą – 0,002 Eur/m3;

1.10. nuotekų valymo kainą abonentams už kiekvieną 1 mg/l virš bazinės taršos fosforo koncentracijos padidėjimą – 0,004 Eur/m3.

1.11. vidutinę atsiskaitomųjų apskaitos prietaisų priežiūros ir vartotojų aptarnavimo paslaugos bazinę kainą vartotojams ir abonentams, perkantiems geriamojo vandens tiekimo ir nuotekų tvarkymo paslaugas – 0,83 Eur apskaitos prietaisui per mėn., ją diferencijuojant pagal įrengtų apskaitos prietaisų diametrus ir tipus:

1.11.1. diametras 15 mm – 0,69 Eur apskaitos prietaisui per mėn.;

1.11.2. diametras 20 mm – 1,19 Eur apskaitos prietaisui per mėn.;

1.11.3. diametras 25 mm – 2,82 Eur apskaitos prietaisui per mėn.;

1.11.4. diametras 32 mm – 3,10 Eur apskaitos prietaisui per mėn.;

1.11.5. diametras 40 mm – 6,20 Eur apskaitos prietaisui per mėn.;

1.11.6. diametras 50 mm – 23,62 Eur apskaitos prietaisui per mėn.;

1.11.7. diametras 65 mm – 37,51 Eur apskaitos prietaisui per mėn.;

1.11.8. diametras 80 mm – 32,67 Eur apskaitos prietaisui per mėn.;

1.11.9. diametras 100 mm – 26,79 Eur apskaitos prietaisui per mėn.

2. Nustatyti, kad:

2.1. šio nutarimo 1 punkte nurodytos geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinės kainos suderintos trejų metų laikotarpiui nuo šių kainų įsigaliojimo dienos;

2.2. pirmaisiais bazinių kainų galiojimo metais taikomos geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinės kainos lygios geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinėms kainoms.

3. Nustatyti, kad šis sprendimas turi būti paskelbtas Teisės aktų registre ir Savivaldybės interneto svetainėje [www.silute.lt](http://www.silute.lt/).

Savivaldybės meras Vytautas Laurinaitis

|  |  |  |  |  |
| --- | --- | --- | --- | --- |
| Virgilijus Pozingis | Dalia  Rudienė | Arvydas  Bielskis | Zita  Tautvydienė | Vita  Stulgienė |
| 2020-05- | 2020-05-08 | 2020-05-12(G) | 2020-05-06 | 2020-05-04 |

Rengė

Ugnė Šunokienė, tel. (8 441) 79 221, el. p. [ugne.sunokiene@silute.lt](mailto:ugne.sunokiene@silute.lt)

2020-05-04

P:\Tarybos\_projektai\_2011-2019\2020 metai\Geguzes 28\UKS01KVPJG.docx

ŠILUTĖS RAJONO SAVIVALDYBĖS ADMINISTRACIJOS

ŪKIO SKYRIUS

AIŠKINAMASIS RAŠTAS

**DĖL TARYBOS SPRENDIMO „DĖL UŽDAROSIOS AKCINĖS BENDROVĖS „ŠILUTĖS VANDENYS“ GERIAMOJO VANDENS TIEKIMO IR NUOTEKŲ TVARKYMO BEI PAVIRŠINIŲ NUOTEKŲ TVARKYMO PASLAUGŲ BAZINIŲ KAINŲ NUSTATYMO“ PROJEKTO**

2020 m. gegužės d.

Šilutė

|  |
| --- |
| ***1. Parengto projekto tikslai ir uždaviniai.*** |
| Vadovaujantis Lietuvos Respublikos geriamojo vandens tiekimo ir nuotekų tvarkymo įstatymu nustatyti UAB „Šilutės vandenys“ geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas. |
| ***2. Kaip šiuo metu yra sureguliuoti projekte aptarti klausimai.*** |
| Šiuo metu galiojančios [UAB „Šilutės vandenys“ geriamojo vandens tiekimo ir nuotekų tvarkymo kainos buvo nustatytos Valstybinės kainų ir energetikos kontrolės komisijos 2019 m. vasario 8 d. nutarimu „Dėl uždarosios akcinės bendrovės „Šilutės vandenys“ perskaičiuotų geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų vienašališko nustatymo](https://www.e-tar.lt/portal/lt/legalAct/09e9ee602b9811e9b66f85227a03f7a3)“.  [Šilutės rajono savivaldybės taryba 2015 m. rugpjūčio 27 d. sprendimu Nr. T1-42](https://teisineinformacija.lt/silute/Default.aspx?Id=3&DocId=35098) paskyrė uždarąją akcinę bendrovę „Šilutės vandenys“ viešuoju geriamojo vandens tiekėju ir nuotekų tvarkytoju Savivaldybės viešojo geriamojo vandens tiekimo teritorijoje bei  paviršinių nuotekų tvarkytoju Šilutės rajono savivaldybės teritorijoje.  UAB „Šilutės vandenys“ vadovaudamasi Valstybinės kainų ir energetikos kontrolės komisijos (toliau Komisija) [2006 m. gruodžio 21 d. nutarimu Nr. O3-92 „Dėl geriamojo vandens tiekimo ir nuotekų tvarkymo paslaugų kainų nustatymo metodikos“](https://www.e-tar.lt/portal/lt/legalAct/4c3e62a08a9311e4a98a9f2247652cf4) pateikė prašymą derinti perskaičiuotų bazinių kainų projektą.  Pagal Geriamojo vandens tiekimo ir nuotekų tvarkymo įstatymo 11 straipsnio 3 dalį uždarajai akcinei bendrovei „Šilutės vandenys“ geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas nustato Šilutės rajono savivaldybės taryba.  Geriamojo vandens apskaitos priežiūros mokestis apskaičiuotas vadovaujantis 2019 m. balandžio 1 d. Valstybinės energetikos reguliavimo tarybos nutarimu Nr. O3E-91. Vadovaujantis nutarimu apskaitos prietaisų priežiūros mokestį (eurais vartotojui per mėnesį arba eurais per mėnesį už apskaitos prietaisą) veiklos plano vykdymo laikotarpiui nustato savivaldybių tarybos, kurių teritorijose ūkio subjektas teikia apskaitos prietaisų priežiūros paslaugas. UAB „Šilutės vandenys“ siūlomas mokestis – eurais per mėnesį už apskaitos prietaisą vartotojams ir abonentams. Vadovaujantis geriamojo vandens apskaitos prietaisų įsigijimo, įrengimo ir eksploatavimo užmokesčio apskaičiavimo metodikos 13 punktu, UAB „Šilutės vandenys“ pasirinktas diferencijavimo būdas pagal apskaitos prietaiso diametrą. Apskaitos prietaisų mokesčio projekto aiškinamasis raštas [(pridedamas).](UKS01priedas.pdf)  Sprendimo projekte Šilutės rajono savivaldybės administracija siūlo nustatyti [Valstybinės energetikos reguliavimo tarybos 2020 m. balandžio 9 d. nutarimu Nr. O3E-287 „Dėl uždarosios akcinės bendrovės „Šilutės vandenys“ geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinių kainų derinimo“](https://www.e-tar.lt/portal/lt/legalAct/3b5ad7c07a6b11eab005936df725feed) suderintas bazines kainas. Kainų palyginimo lentelė [(pridedama).](UKS02priedas.pdf) |
| ***3. Kokių pozityvių rezultatų laukiama.*** |
| Nustačius UAB „Šilutės vandenys“ perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas vandens tiekėjas gaus pajamas už teikiamas paslaugas atitinkančias sąnaudas. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Nėra |
| ***5. Kokie šios srities aktai tebegalioja (pateikiamas aktų sąrašas) ir kokius galiojančius aktus reikės pakeisti ar panaikinti; jeigu reikia Kolegijos ar mero priimamų aktų, kas ir kada juos turėtų parengti,, priėmus teikiamą projektą.*** |
| Nėra |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| Antikorupcinio vertinimo pažyma ([pridedama](UKS01antikor.paz.doc)). |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos), konkretūs finansavimo šaltiniai.*** |
| Valstybinės energetikos reguliavimo tarybos Šilumos ir vandens departamento Vandens skyriaus pažyma „Dėl uždarosios akcinės bendrovės „Šilutės vandenys“ perskaičiuotų geriamojo vandens tiekimo ir nuotekų tvarkymo paslaugų bazinių kainų derinimo“ ir pažymos priedai [(pažyma su priedais)](UKS03priedas.pdf) pridedama. |
| ***8. Projekto autorius ar autorių grupė.*** |
| Ugnė Šunokienė, Ūkio skyriaus vyriausioji specialistė. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.*** |
| Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinės kainos. |
| ***10. Kiti, autorių nuomone, reikalingi pagrindimai ir paaiškinimai.*** |
| Nėra |

Ūkio skyriaus vyriausioji specialistė Ugnė Šunokienė